Bernard Challandes

Bernard Challandes (s. 28. heinäkuuta 1951) on sveitsiläinen jalkapallovalmentaja. 

Ura

Challandes on tehnyt valmennusuraa kotimaassaan. Hän aloitti 1970-luvun lopulla FC Saint-Imierissä ja valmensi myös FC La Chaux-de-Fondsia ja FC Le Loclea. 1987 hän siirtyi Yverdon-Sportin peräsimeen ja luotsasi seuraa aina vuoteen 1994 saakka. Hänen johdollaan joukkue voitti Sveitsin 3.divisioonan mestaruuden 1993.

1994 Challandes debytoi pääsarjatason valmentajana siirryttyään BSC Young Boysin päävalmentajaksi. Pesti jäi kuitenkin yhden kauden mittaiseksi. 1995 hän toimi lyhyen aikaa Servetten päävalmentajana.

Vuonna 2001 Challandes siirtyi Sveitsin alle 21-vuotiaiden maajoukkueen peräsimeen. Maajoukkueessa hän työskenteli kuusi vuotta ja luotsasi juniorit EM-kisojen välieriin 2002 ja lohkovaiheeseen 2004.Bernard Challandes

Kesällä 2007 Challandes siirtyi Sveitsin mestarijoukkue FC Zürichin päävalmentajaksi.champions unveil Challandes as new coach Challandes’n alaisuudessa FCZ voitti kaudella 2007/08 mestaruushopeaa ja kirkasti sen seuraavalla kaudella seurahistorian kahdenneksitoista mestaruudeksi. Kaudella 2009/10 Challandes johdatti Zürichin Mestarien liigan lohkovaiheeseen, jossa se voitti AC Milanin sensaatiomaisesti San Sirolla 0–1.Zürich shock Milan with Tihinen magic Lopulta sveitsiläisten oli kuitenkin tyytyminen kivikovassa lohkossaan jumbosijaan Real Madridin, AC Milanin ja Olympique Marseillen jälkeen. Hyvät euro-otteet eivät kuitenkaan yltäneet Zürichin menestykseen kotimaassa ja seura putosi kauas mestaruuskamppailusta. Lopulta kehnot suoritukset johtivat Challandes’n potkuihin huhtikuussa 2010.Football: Bernard Challandes remplacé par Urs Fischer 

Kesäkuun 2010 alusta Challandes siirtyy Sveitsin liigassa viidenneksi sijoittuneen FC Sionin päävalmentajaksi.Challandes trainiert Sion Hän sai yllättäen potkut helmikuussa 2011, vaikka Sion oli liigassa viidentenä.Swiss club Sion fires coach Bernard Challandes 

Toukokuussa 2011 Challandes palasi valmentajaksi Sveitsin liigan hännille juuttuneeseen Neuchâtel Xamaxiin.Bernard Challandes named new Xamax trainer  Challandes pelasti seuran putoamiselta liigasta. Sveitsin cupin loppuottelussa Challandes’n valmentama Xamax kohtasi FC Sionin, josta hän oli saanut potkut vain muutama kuukausi aiemmin. Sion vei loppuottelun nimiinsä maalein 2–0. Kauden jälkeen Challandes joutui jättämään seuran.Anderson entraîneur de Xamax 

Challandes’n ei tarvinnut kauan työttömänä olla, sillä jo kesäkuussa 2011 hän allekirjoitti vuoden sopimuksen FC Thunin kanssa.Der neue Thun-Trainer heisst Challandes Kaudella 2011/12 Challandes luotsasi Thunin Sveitsin liigassa viidenneksi. Eurooppa-liigassa joukkue eteni karsintojen viimeiselle kierrokselle, kunnes Stoke pudotti sen yhteismaalein 5–1. Kausi 2012/13 alkoi Thunin osalta vaisusti. Challandes kysyi marraskuun lopulla FC Lausanne-Sportille kärsityn tappion jälkeen pelaajiltaan tukea, ja kun sitä ei riittävästi löytynyt päätti kokenut valmentaja jättää tehtävänsä.Thun coach takes players' advice and quits 

Huhtikuussa 2013 Challandes palasi BSC Young Boysin päävalmentajaksi loppukauden mittaisella sopimuksella.Bernard Challandes rebondit à Young Boys jusqu'à la fin de la saison Hän ei onnistunut nostamaan seuraa europeleihin, eikä jatkanut tehtävässään kauden jälkeen.

Helmikuussa 2014 Challandes'sta tuli Armenian maajoukkueen päävalmentaja.Bernard Challandes à la tête de l'Arménie Challandes'n johdolla Armenian EM2016-karsinnat sujuivat alavireisesti. Viidestä ensimmäisestä karsintaottelusta se saavutti vain yhden pisteen. Maan jalkapalloliitto erotti Challandes'n maaliskuussa 2015 Albanialle kärsityn vierastappion jälkeen.Bernard Challandes n'est plus le sélectionneur de l'Arménie

Maaliskuussa 2018 Challandes teki kaksivuotisen sopimuksen Kosovon jalkapallomaajoukkueen päävalmentajan tehtävästä.Bernard Challandes prezantohet përzgjedhës i ri i Kosovës  Kaudella 2018/19 hän luotsasi Kosovon Kansojen liigassa oman lohkonsa voittoon D-tasolla ja joukkue nousi C-tasolle.Valon Berisha's Kosovo Promoted to League C of UEFA Nations League Kosovon jalkapalloliitto päätti Challandes'n sopimuksen lokakuussa 2021, kun tappio Georgialle oli haudannut mahdollisuudet selvitä MM-kisoihin 2022.It`s official: Challandes no longer Kosovo`s coach Challandes'n johdolla Kosovo pelasi 37 A-maaottelua, joista se voitti 16.Detailed Stats

Meriitit

 Sveitsin mestaruus: 2009
Hopeaa: 2008
 Sveitsin cup
Hopeaa: 2011
 Sveitsin 3.divisioona: 1994
 U21-Euroopan mestaruuskilpailut
Välierät 2002
Lohkovaihe 2004

 Lähteet 

Luokka:Sveitsiläiset jalkapallovalmentajat
Luokka:Sveitsiläiset jalkapalloilijat
Luokka:Vuonna 1951 syntyneet
Luokka:Elävät henkilöt